Nils Bernt Rinde

Nils Bernt Rinde (født 18. april 1972) er en sivil/militær skytter oppvokst på Vanse i Farsund kommune. 

Han startet med rifleskyting som seksåring i Farsund skytterlag, og er utnevnt til æresmedlem. Nils Bernt er også medlem av Holum skytterlag.

I 1983 debuterte Rinde på Landsskytterstevnet i Fræna. Han ble landsdelkretsmester i baneskyting i 1987 i klassen Rekrutt, det som i dag er Eldre Rekrutt i Det Frivillige Skyttervesen (DFS). Rinde sikret seg sin første norgesmestertittel i 1992, da han vant klassen for vernepliktige/befalselever i Militært Norgesmesterskap på Sessvoll. 

Som 22-åring i 1994 ble han vinner av den første stangfinalen som er arrangert på Landsskytterstevnet. Rinde er per 2019 blitt norgesmester seks ganger i Stangskyting; 1994, 1998, 2009, 2012,  2014 og 2019. Nils Bernt har 18 deltakelser i stangfinalen. Rinde er også norgesmester i felthurtigskyting fra Landsskytterstevnet på Lesja i 2005. Rinde har seks NM-gull i militær skyting; i 1992, 2008, 2010, 2014, 2015 og 2021.

Nils Bernt har vært med å sikre flere laggull i militært norgesmesterskap for avdelingene: Agder Heimevernsdistrikt 07, Agder og Rogaland Heimevernsdistrikt 08, samt Norske Reserveoffiserers Forening (NROF), avdeling Lister.

Han er også flere ganger vinner av major Arne Laudals minnemedalje, som deles ut til sammenlagtmester av stangskytingen på Agderstevnet (skyttersamlagene Vest-Agder, Agder og Aust-Agder).

Nils Bernt Rinde vant NM-medalje i baneskyting som klasse 5-utøver på Landsskytterstevnet i Sandnes i 2004. 

 Referanser 

Kategori:Norske skyttere
Kategori:Norske journalister
Kategori:Personer fra Farsund kommune